TOG ลุ้นกำไร Q2 แตะ 78 ล้าน รับคำสั่งซื้อพุ่ง-อานิสงส์บาทอ่อนค่า แนะซื้อเป้า 10 บาท
TOG ลุ้นกำไรไตรมาส 2/65 แตะ 78 ล้าน รับคำสั่งซื้อพุ่ง-อานิสงส์บาทอ่อนค่า ครึ่งหลังโตต่อเนื่อง พร้อมเล็งขยายกำลังการผลิตเลนส์ Rx คาดจะได้ข้อสรุป ส.ค.นี้ แนะซื้อเป้า 10 บาท 
TOG ลุ้นกำไรไตรมาส 2/65 แตะ 78 ล้าน รับคำสั่งซื้อพุ่ง-อานิสงส์บาทอ่อนค่า แนะซื้อเป้า 10 บาท
1 ส.ค. 2565

บล.เคทีบีเอสที ระบุในบทวิเคราะห์วันนี้ (1 ส.ค.65) ว่า ประเมินกำไรปกติไตรมาส 2/2565 ของ TOG อยู่ที่ 78 ล้านบาท (ไม่รวม FX gain) ปรับตัวขึ้นโต 2% เทียบช่วงเดียวกันของปีก่อน, โต 13% เทียบไตรมาสก่อนหน้า เติบโตจากฐานสูงในไตรมาส 2/2564 และขยายตัว เทียบไตรมาสก่อนหน้า สวนทาง seasonality จาก
1) คำสั่งซื้อที่สูงขึ้นต่อเนื่องโดยเฉพาะเลนส์ Rx ที่มีมาร์จิ้นสูง อานิสงส์จากคู่ค้ามีการบริหารความเสี่ยงและ switch มาสั่งสินค้าจากบริษัทมากขึ้น ทดแทนการสั่งจากจีนซึ่งเผชิญภาวะล็อกดาวน์, 2) ปัจจัยหนุนจากเงินบาทอ่อนค่า และ 3) ค่าใช้จ่ายที่เกี่ยวข้องกับ COVID-19 ลดลง ตามสถานการณ์การระบาดที่คลี่คลายขึ้น คงประมาณการกำไรปกติปี 2565 ที่ 286 ล้านบาท (โต 10% เทียบช่วงเดียวกันของปีก่อน)
โดยประเมินครึ่งหลังปี 2565 จะขยายตัว เทียบช่วงเดียวกันของปีก่อน หนุนโดยคำสั่งซื้อเลนส์ Rx ที่มีแนวโน้มทรงตัวสูงในช่วงเวลาที่เหลือของปี และอานิสงส์เงินบาทอ่อนค่า อีกทั้งมีปัจจัยบวกหนุนจากแผนขยายกำลังการผลิตเลนส์ Rx ซึ่งคาดจะได้ข้อสรุป ส.ค. นี้ ด้านราคาหุ้นปรับตัวลงแต่กลับมา in line กับ SET ในช่วง 1 เดือน คงคำาแนะนำ “ซื้อ” และราคาเป้าหมาย 10.00 บาท